کانادانین نوا اسکوشیا ایالتینین باشکندی هلیفکس‌ده بیر ائوده باش وئره‌ن یانغین‌دا سوریه‌لی بیر عائله‌نین ۷ اوشاغی حیاتینی ایتیردی.
هلیفکس پلسین‌دن وئریلن آچیقلامادا، شهرین ایسپریفیلد بؤلگه‌سین‌ده‌کی کوارتز درایودا اولان ائوده سحره قارشی یانغین چیخدیغی و بیر آندا ائوی بورویه‌ن آلوولار سببی ایله ان کیچیی ۳ آیلیق ۷ اوشاغین اؤلدویو بیلدیریلدی.
یانغین‌دا، اوشاقلارینی قورتارماق ایسته‌یه‌ن آنا و آتانین دا یارالاندیغی و معالیجه آلتینا آلیندیقلاری قید ائدیلدی.
سوریه‌لی عائله‌نین، تخمیناً ۲ ایل اول کانادایا یئرلشدیکلری بیلدیریلدی.
هلیفکس بلدیه باشقانی مایک سوئژ، وئردیگی آچیقلامادا،
"بیزیم ده اورییمیز یاند‌ی. دعالاریمیز عائله و سئودیکلری ایله" ایفاده‌لرینی ایشلتدی.
یانغینین چیخیش سببی آراشدیریلیر.
